open-index/open-wikipedia-markdown huggingface dataset:
Milla Jovović

**Milla Jovović** (serbisk: **Милла Јововић**; russisk: **Милла Йовович**;  født **Milica Nataša Jovović**/**Милица Наташа Јововић** den 17. desember 1975) er en amerikansk supermodell, skuespiller, musiker, sanger og motedesigner. Jovovich er kjent fra mange Hollywood-filmer. Hun har også gitt ut albumet *[[The Divine Comedy (album)|The Divine Comedy]]* i 1994.

## Filmografi

## Referanser


## Eksterne lenker
* 
*
Christian Frederik von Marschalck

**Christian Frederik von Marschalck** (født ca. 1650, død 1719) var en dansk-norsk adelsmann og offiser. Han var sønn av rikskansler Johan Frederik von Marschalck (1618–1679) og Margrethe Jensdatter Bjelke (1622–1698), som var datter av Jens Bjelke, og søster av Ove Bjelke.

Christian Frederik von Marschalck nådde obersts rang i kavaleriet før han avbrøt sin militære karriere og kjøpte Austråttborgen av sin fetter Christopher Bjelke i 1686. von Marschalck eide også Storfosen gods og Tøndel i Bjugn. Han var interessert i hester, og anla et stort stutteri på Austrått.

Han eide også disse gårdene i Trøndelag: Tørhaug, Markanes, Forfot, Stjern, By, Gilde, Staven, Breivold, Karlsaunet, Arnevik og Eide med Selset. Dessuten eide han omtrent en «halv landskyldpart» eller mer i Tårnes, Meland, Vinnan, Øyan, Eidem og Rånes.

Hans økonomiske situasjon ble vanskelig, og han forlot i 1698 Austrått og bosatte seg i København. I 1699 ble han slått konkurs, og Austrått kom på kreditorenes hender, i første rekke Den norske krigshospitalkasse. Herregården ble drevet av kreditorene inntil hans død i 1719, hvoretter den ble solgt ut av Bjelkeslekten. Hvorvidt konkursen skyldtes hans egen lettsindige livsførsel, eller gammel gjeld på Austrått, er usikkert; Sørensen legger vekt på det første, mens Andersen/Bratberg fremhever gjelden.

## Litteratur
* Andersen, Håkon A. og Bratberg, Terje (2006): *Austrått, herregård i tusen år*. NKIM
* Bratberg, Terje (1994): «Austråtts eiere fra vikingtiden til 1719» i: *Årbok for Fosen*
* Sørensen, Terje: ''Christian Frederik von Marschalck''
* «Johan Frederik von Marschalck», *Dansk biografisk leksikon*, Runeberg.org
* «Fra svunnen tid», *Jubileumsskrift for Åfjord Sparebank 1902-1952*
Nord-Rana kommunestyre 1952−1955

**Nord-Rana kommunestyre 1952−1955** er en oversikt over representanter og vararepresentanter i Nord-Rana kommunestyre, etter kommunevalget 8. oktober 1951.

## Kommunestyrevalget 1951

### [[Det norske Arbeiderparti]]

### Borgerlige felleslister

### [[Norges Kommunistiske Parti]]

### Representanter som ikke er fordelt på partier

*Ole Holgersen (1894–1985)
*Karl Linder
*Per Almli
*Lars Storsteinhaug
*Harold Wie
*Johan Jordbru
*Ansheim Rundhaug
*Aasmund Jacobsen
*Jørgen Bergersen
*Lars Pedersen
*Torleif Pedersen (formannskapssekretær)

## Kilder
* Norges Offisielle Statistikk.X.165: Kommunevalgene og Ordførervalgene 1951, utgitt av Statistisk sentralbyrå, Oslo, i kommisjon hos H.Aschehoug & Co., 1953, Dewey	
324.9481021
Surfaktant

**En surfaktant** er et stoff som tilsettes et reservoar for å redusere grenseflatespenningen mellom olje og vann. Dette fører til økt utvinningsgrad og større produksjon.
Vaskemidler inneholder også surfaktanter, dvs. overflateaktive stoffer eller tensider.
Adobe After Effects

**Adobe After Effects** er et digitalt filmredigeringsprogram utviklet av Adobe Systems. Programmet ble først utviklet for Company of Science and Art, men har siden 1995 blitt utviklet av Adobe Systems 

Bruksområdet er hovedsakelig for film og -videoetterbehandling, som for eksempel spesialeffekter og korrigering av farger, kontraster og fargemetning. Det kan også brukes til avanserte montasjer og kollasjer. 

After Effects blir ofte omtalt som «Photoshop for video», siden programmet har et bredt utvalg av verktøy. Man kan for eksempel tegne, legge på tekst, klippe ut og lime inn elementer. 

Programmet kan lage hele bilder fra bunnen av, eller brukes til å sette sammen elementer til en animasjon (Motion graphics). Egenskaper som gjennomsiktighet, bevegelse og posisjon kan justeres uavhengig av lagene, hvor hvert lag kan ha hver sin effekt.

Som de andre film-, foto- og grafiskdesign-programmene fra Adobe, arbeider After Effects lagbasert og over en tidslinje for å skape sammensetninger av stillbilder og film. Dette gir muligheten til omfattende effektarbeid og «keyframing». «Keyframing» i film og animasjon er punkter som indikerer start– og stopposisjoner.

After Effects er kompatibel med de andre Adobeprogrammene som Illustrator, Photoshop, Premiere Pro, InDesign og Encore.

## Referanser


## Eksterne lenker
*
Blasticotomidae

* *[[Blasticotoma]]* 
* *[[Runaria]]*
* *[[Bohea]]*
* *[[Paremphytus]]*

**Blasticotomidae** er en delgruppe av Tenthredinoidea som hører til blant plantevepsene.  Larvene borer inne i stenglene på bregner. De voksne er rovdyr.  Utviklingen tar normalt ett år.

## Utseende
Middelsstore (gjerne 8 – 10&nbsp;mm), mørke veps uten "vepsetalje". Antennene består av bare fire ledd. Det tredje leddet er svært langt, det fjerde derimot ganske lite. Ryggplatene (tergittene) på bakkroppen har en skarp brett på sidene.

## Systematisk inndeling
Blasticotomidae er i tradisjonell systematikk plassert i gruppen plantevepser, men denne regnes som en parafyletisk gruppe. Det vil si at gruppen Pamphilioidea er søstergruppene til stilkvepsene, slik at stilkveps stammer fra treveps.

* Vepser (Veps, humler og maur) (Hymenoptera) 
** delgruppe plantevepser (Symphyta) parafyletisk gruppe
*** overfamilie Tenthredinoidea 
**** familie Blasticotomidae 
***** slekt *[[Blasticotoma]]* Klug, 1834 
****** *[[Blasticotoma filiceti]]* Klug, 1834 – eneste art i Nord-Europa, lever på bregner
***** slekt *[[Runaria]]* Malaise, 1931
***** slekt *[[Bohea]]* Maa, 1944
***** slekt *[[Paremphytus]]* Brues, 1908
****** *[[Paremphytus ostentus]]* Brues, 1908

## Referanser


## Kilder
* Blasticotomidae – www.nic.funet.fi/ 
* Ottesen, P.S. (red.) 1993 *Norske Insektfamilier og deres artsantall.* NINA utredning 055, 40 sider.

## Eksterne lenker
* 
* Norges veps, maur, humler og bier – foreløpig bare om maur. 
* Norsk Entomologisk forening – for deg som vil lære mer om insekter.
Forlover

**Forloveren** er den personen som skal være sannhetsvitne for den ene parten, ved inngåelse av ekteskap. Forloveren forutsettes å være en nær venn som kjenner den som skal gifte seg.
Fra ættesamfunnets tid, var dette ofte en nær slektning, gjerne med en maktposisjon i samfunnet. Denne innesto på en måte for at forbindelsen var godkjent av slekten. 

I teorien skal forloveren forvisse vigselmannen om at der ikke er noe til hinder for at ekteskap blir inngått, slik som uavklarte tidligere forhold og lignende. Forloveren skriver på vigselsattesten sammen med vigselmannen som vitne til seremonien. Uten slik bevitnelse er det etter rett ikke mulig å inngå ekteskap. For de som ikke har forlovere, er det i praksis mulig at noen av vigselsmannens funksjonærer kan signere at paret er lovformelig gift.

Det er vanlig at forloveren påtar seg en rekke oppgaver i forbindelse med bryllupet, og bistår bruden eller brudgommen med praktiske gjøremål. Det er vanlig at forloveren holder tale under bryllupet.  Forloveren har som regel også ansvaret for å arrangere et utdrikningslag.
Liste over ordførere i Nesna

**Liste over Nesnas ordførere** omfatter ordførere og varaordførere i Nesna kommune.

## Referanser


## Litteratur
*Øyvind Jensen: *Nesna 1800−1920. Fra prestegjeld til kommune*, Bygdebok for Nesna, bind 2, Rønnes Trykk AS, Mosjøen, Nesna kommune, 1998, ISBN 82-994038-1-2
Bjørnsgård skole

**Bjørnsgård skole** var en barneskole på Østre Toten som ble lagt ned skoleåret 2008/2009 da utbyggingen av Kapp skole var ferdig.

Til skolen søkte den nordre delen av tettstedet Kapp og den søndre delen av bygdelaget Nordlia.

Kretsen ble oppretta i 1861, på skoletomt kjøpt fra garden Bjørnstad (Stor-Bjørnstad). Dette danner nok den umiddelbare bakgrunnen for navnet Bjørnsgård.

Det ble først oppført ei lita toroms skolestue, men i 1894 ble det bygd en litt større bygning i tillegg. Bjørnsgård skole holdt hus her til i 1919, da hele skolen flytta en snau kilometer lenger sørøst, til ei tomt utskilt fra garden Hermannrud. Den nye skolebygningen var en stor, treetasjes trebygning med valmet tak. I bygningens andre etasje var det en større lærerleilighet, som etter hvert ble rektorbolig. Skolen kom nå nærmere Kapp og tettbebyggelsen ved Faukalplassen, som hadde vokst fram etter at gamle Bjørnsgård skole ble bygd. Bygget som ble oppført i 1919, brant ned i 1971. Nytt skolebygg ble oppført på samme tomt og ferdigstilt i 1973.

## Styrere/rektorer (utvalg)
De første årene hadde Bjørnsgård skole kun én lærerstilling – for en mannlig lærer. Etter hvert ble det opprettet enda en lærerstilling, og de to lærerstillingene ble rangert som henholdsvis førstelærer og annenlærer. Med årene ble det også opprettet en lærerinnestilling ved Bjørnsgård skole. Det lille lærerkollegiet ble da ledet av skolens førstelærer.
*1862–1869: Syver Gjefle (førstelærer)
*1869–1917: Ole Jakob Berg (førstelærer)
*1917–1922: Peder Kjelstadli (førstelærer)
*1922–?: Johannes Berg Hagen (førstelærer)
*?
*1957–1969: Bjarne Myrvang
*1969–1985: Jøstein Vågan
*1986–1988: Per Sletmo
*1989–?: Terje Bråthen
*?–2007: Aaslaug Herland

## Referanser
William Wauer

**William Wauer** (født 26. oktober 1866 i Oberwiesenthal/Erzgebirge, død 10. mars 1962 i Berlin) var en tysk litterat, teatermann, filmskaper, maler, grafiker og billedhogger.

Begynte på kunstakadeemi i Dresden i 1884, med kortere opphold også i Berlin og München.

Han var begavet i flere retninger, og både skrev og redigerte tidsskrifter og skrev kunstkritiker. I tillegg var han en tid bedriftsleder og oppfinner. Han regisserte også filmer som Der Tunnel (1915), Dr. Schotte (1918) og Lorenzo Burghardt (1918).

Mellom 1900 og 1918, var han mest opptatt av teater og sto for flere suksessrike oppsetninger. Han stilte også ut skulpturer på *Galerie «Der Sturm»*. Disse karakterisertes av spenningsfylte bevegelsesrytmer og ekspressiv overflatebehandling. En av hans byster (*H. Walden*) fra denne perioden regnes å representere toppen av ekspresjonistisk skulptur.

Der Sturm som bevegelse gikk delvis i oppløsning i løpet av 1924. Han fortsatte å undervise ved kunstskolen der. Han tok opp tanken om å lage et internasjonalt forbund som skulle samle ekspreslonister, futurister, konstruktivister og kubister.

Han ble erklært entartet og verk ble beslaglagt 1933. I 1941 fikk han i tillegg «berufsverbot».

Etter krigen leverte han regelmessig skulpturer, malerier og grafiske arbeider til forskjellige utstillinger. Han var også dosent ved West Berliner Volkshochschule og satt i styret for flere kunstnerorganisasjoner.
## Referanser


## Eksterne lenker
* 
* 
* 
*  Biografi fra nettstedet Ketterkunst
Pagode

**Pagode** er et frittstående tempel i Thailand, India, Japan, Burma, Kina og Taiwan.
Da Buddha døde ble han kremert. Asken og beinrestene ble fraktet til flere steder i India. Over hvert av disse stedene ble det reist et byggverk som kalles *stupa* eller *pagode*. Pagodene er et kraftsenter for mennesker og har en verdifull virkning på dem. Pagoder har som regel 3, 5, 7, 9, 11, eller 13 etasjer.  

## Referanser
Hospitality Sales and Marketing Association International

**Hospitality Sales and Marketing Association International** (**HSMAI**) er en internasjonal medlemsorganisasjon innen reiseliv. HSMAI i Norge ble etablert 25. april 1968 og beskriver seg selv som reiselivets forum for kompetanseutvikling. Hovedmålgruppen for medlemsorganisasjonen er ledere og mellomledere med fokus på salg, markedsføring og ledelse.

## Eksterne lenker
* HSMAI Global
* HSMAI Norge
Nathan Milstein

**Nathan Milstein** (født 31. desember 1904, død 21. desember 1992) var en amerikansk-ukrainsk fiolinist. Han er kjent for sine Bach-tolkninger.

## Referanser


## Eksterne lenker
* 
* 
*  Webside over hans liv og virke, med diskografi
Nordli skole

**Nordli skole** er en barneskole på Østre Toten. Til skolen søker den nordre delen av bygdelaget og kirkesognet Nordlia. Etter 1980 har elevtallet vært i underkant av 100.

Kretsen ble oppretta i 1862, da skoletomt ble kjøpt fra garden Kolbjørnrud. Til 1916 hadde skolen bare ett hus til disposisjon, men da ble det oppført et nybygg i tun med det gamle skolehuset.

I 1980 ble det første større byggefeltet i Nordlia oppført (Kallrustadskauen), og her fikk også Nordli skole ny tomt. Denne tomta lå en snau kilometer sør for den gamle. Skolen sto ferdig høsten 1980.

De gamle skolebygningene brukes fra 1990-tallet til henholdsvis grendehus (huset fra 1916) og barnehage (huset fra 1862). Skolejorda ble på slutten av 1990-tallet nedbygd med boliger. Feltet har navnet Nordlijordet. Den gamle låven er revet.

## Styrere/rektorer
**Håkon Lundstein* 
**Ragnar Mæhlum* (1973–2005)
**Bjørg Erlimo* (2005–2008)
**Tove Thomassen* (2008–2008)
**Åsne Marit Pladsen*(2010–)

## Eksterne lenker
* Hjemmeside
* «Nordli skole» på lokalhistoriewiki.no
Yrkesforbud

**Yrkesforbud**, på tysk **Berufsverbot**, er i Tyskland og andre land et forbud mot å ansette personer som er mistenkt for forfatningsfiendtlig innstilling eller virksomhet, i offentlige stillinger. Yrkesforbud kan også praktiseres ved at personer som har et samfunnsskadelig politisk eller kulturelt syn, mister jobben de allerede har.

## Berufsverbot i Tyskland
Berufsverbot var historisk en foranstaltning iverksatt av de nazistiske myndighetene og var rettet mot «samfunnsavvikere» og «mindreverdige raser». Ordningen skulle være til hinder for at kunstnere fortsatte å lage entartete kunst, og sikre at bare rettsindige mennesker fikk anledning til å tjene til livets opphold. 

Berufsverbot ble praktisert i Vest-Tyskland fra 1972 av frykt for politiske ekstremister, og begrepet fikk stor oppmerksomhet i den politiske samfunnsdebatten på 1970-tallet. Ordninga gikk ut av bruk på 1980-tallet. Den tyske grunnloven har fortsatt forordningen, men nå rettet mot «samfunnsskadelig virksomhet». Forordningen opphever blant annet menneskerettighetskonvensjonens bestemmelse om enhvers rett til å søke lykken på sin egen måte. 

## Yrkesforbud i Norge
I Norge fastslår arbeidsmiljøloven og diskrimineringsloven at ingen kan utestenges fra et arbeid på grunn av politisk eller annen overbevisning. Unntatt er virksomheter som skal fremme spesielle politiske eller religiøse meninger. Også plagsom agitasjon på arbeidsplassen kan medføre oppsigelse. Det samme kan ifølge straffeloven dessuten gjelde for visse yrker der personer dømt for straffbare handlinger er utestengt.  Dersom en person gjennom lovbrudd har vist seg «uverdig» en offentlig stilling, kan hen også fradømmes en slik stilling.

## Andre yrkesbegrensninger
Svært mange land har i praksis bestemmelser som legger begrensninger for yrkesvalg. En kan diskrimineres ut fra kriminell bakgrunn, men også kjønn, etnisk tilhørighet, politisk virksomhet, religiøst syn og annet. Særlig personer med visse typer notater i strafferegisteret kan ikke søke utdanning og jobb i enkelte yrker. Eksempler på en type yrkesforbud i Norge er utestengelse av ranere i vaktselskaper og dømte sexovergripere mot barn i barnehager. Også politiet krever plettfri vandel hos sine ansatte. Dette legges imidlertid ikke til hinder for annen yrkesutøvelse. 

Vanlige yrkesbegrensninger som faglige krav til beståtte prøver, eksamener og praksisperioder samt fysiske krav til arbeidssøkeren, for eksempel krav om svømmeferdigheter, normalt fargesyn og så videre, regnes ikke som yrkesforbud.
N’Djamena internasjonale lufthavn

**N'Djamena internasjonale lufthavn** (IATA: **NDJ**, ICAO: **FTTJ**) er en flyplass utenfor N'Djamena i Tsjad. Flyplassen er landets hovedflyplass.

## Selskaper og reisemål
*Afriqiyah Airways (Tripoli)
*Air France (Paris-Charles de Gaulle)
*Cameroon Airlines (Douala, Garoua, Yaoundé)
*Ethiopian Airlines (Abidjan, Addis Abeba)
*Sudan Airways (Khartoum)
*Toumai Air Chad (Abeche, Bangui, Brazzaville, Cotonou, Douala)

## Eksterne lenker
*
DOGA-merket for design og arkitektur

**DOGA-merket for design og arkitektur**, tidligere **Merket for god design**, er en utmerkelse som årlig deles ut av DOGA til norske designere og arkitekter som har samarbeidet med norske eller utenlandske bedrifter om å utvikle innovative og gode produkter. Utmerkelsen dekker alle typer masseproduserte produkter fra alle typer bransjer. Søkerne blir evaluert av en jury bestående av fagpersoner fra nordisk næringsliv og fra designbransjen. 

## Priser
Hver år fremheves en vinner blant mottakerne av merket for god design som mottar Hedersprisen for god design. 
Det deles ut priser innen flere klasser, disse er:
* Industridesign
* Tekstil- og konfeksjonsdesign
* Møbeldesign
* Interaktiv design
* Design for alle
* Emballasjedesign
* Visuell kommunikasjon
* Tjenester
* Grafisk design (utgikk 2007)
* Kunstindustridesign (utgikk 2007)

## Eksterne lenker
*
Vinter i Madrid

***Vinter i Madrid*** (originaltittel: ***Winter in Madrid***) er en bok skrevet av C.J. Sansom, og oversatt til norsk av John Erik Frydenlund. Handlingen finner sted i Spania i 1940, og hovedpersonen er en skadet veteran fra Dunkerque, Harry Brett.

## Handling
Harry Brett er en britisk krigsveteran som blir sendt til Madrid på hemmelig oppdrag fra British Secret Service for å vinne tilliten til den gamle skolekameraten Sandy Forsyth, som nå opererer som forretningsmann med tvilsomme interesser i Madrid.

Under dekke av å jobbe som oversetter for ambassaden, går Harry i gang med oppdraget. Imidlertid gjenkaller både byen og møtet med Sandy gamle minner. Da Harry oppdager at Sandys nåværende kjæreste er Barbara Clare, tidligere kjæreste med en tredje skolekamerat av dem begge, Bernie Piper, er sjokket totalt. Som overbevist kommunist kjempet Bernie på de internasjonale brigadenes side i den spanske borgerkrigen tre år tidligere og ble meldt savnet på slagmarkene ved Jarama. Barbara har imidlertid sin egen agenda – hun forsøker å finne ut hva som skjedde med Bernie og om han fortsatt kan være i live.

Harry finner seg etter hvert viklet inn i et spill som kan vise seg å bli meget farlig.

## Eksterne lenker
* Bokklubben om boka
Trygve Brekke

**Trygve Brekke** (1908–1994) var en norsk gründer som etablerte og ledet Stavangerflint AS fra 1949 til 1963. Han kom til stillingen i Stavanger fra Egersund Fayancefabrik hvor han var kjemisk/teknisk ingeniør.

Brekke ble senere styreleder i Bøndernes Bank AS i Stavanger, og var en pådriver i sosiale og kulturelle virksomheter som Hinna kirke, Stavanger Sykepleierskole, Røde Kors, Nevrohjemmet på Lassa og Duedalen behandlingssenter for rusmiddelavhengige.

Han fikk Kongens fortjenstmedalje i gull i 1978 for sin innsats innen næringsliv, humanitært arbeid og offentlig tjeneste.

## Referanser
Sandhøns

* *[[Syrrhaptes]]*
* *[[Pterocles]]*

**Sandhøns** (Pterocliformes) er orden av fugler som består av kun én familiegruppe – **sandhønsfamilien** (Pteroclidae). Familien er videre inndelt i to slekter; *[[Syrrhaptes]]* med kun to arter og *[[Pterocles]]* med i alt 14 arter. Artene lever åpent landskap uten trær, typisk stepper og halvørkener.

## Fylogeni
Kladogrammet er i henhold til Jarvis, E.D. et al. (2014).

## Inndeling
Inndelingen følger Birds of the World.

* **Pterocliformes**, sandhøns
** **Pteroclidae**, sandhønsfamilien
*** *[[Syrrhaptes]]*, steppehøns
**** Tibetsteppehøne*, Syrrhaptes tibetanus *
**** Steppehøne*, Syrrhaptes paradoxus *
*** *[[Pterocles]]*, sandhøns
**** Hvitbuksandhøne, * Pterocles alchata *
**** Namaquasandhøne, *Pterocles namaqua*
**** Brunbuksandhøne,  *Pterocles exustus*
**** Prikksandhøne, *Pterocles senegallus *
**** Svartbuksandhøne,  *Pterocles orientalis *
**** Gulstrupesandhøne, *Pterocles gutturalis *
**** Lysbuksandhøne,  *Pterocles coronatus *
**** Maskesandhøne, *Pterocles decoratus *
**** Madagaskarsandhøne,  *Pterocles personatus *
**** Stripesandhøne, *Pterocles lichtensteinii *
**** Tobeltesandhøne, *Pterocles bicinctus *
**** Sahelsandhøne, *Pterocles quadricinctus *
**** Indiasandhøne, *Pterocles indicus *
**** Kalaharisandhøne, *Pterocles burchelli *

## Referanser


## Eksterne lenker
*
Kåre Berven Fjeldsaa

**Kåre Berven Fjeldsaa** (født 27. november 1918 i Sandnes, død 12. januar 1992) var utdannet som keramiker ved Statens Håndverks- og kunstindustriskole i Oslo. Han fikk flere internasjonale priser for sine arbeider, blant annet gullmedalje ved Milano-triennalen i 1954 og gullmedalje ved den internasjonale keramikkutstilling i Cannes i 1957. 

Fjeldsaa drev sitt eget keramikkverksted i Oslo fra 1947 til 1957 og ble kunstnerisk leder ved Stavangerflint i 1957. Ved sammenslåingen av Stavangerflint AS og Figgjo Fajanse AS i 1968, ble Fjeldsaa med til Figgjo. I perioden 1973 – 1980 var han sjefsdesigner ved Figgjo Fajanse – Stavangerflint AS.  I perioden etter dette arbeidet han som designer ved Figgjo AS fra ca. 1980 til 1985.

## Referanser
Honda NSR 125

**Honda NSR 125** er en ensylindret 2-takts 125-cm³ motorsykkel av R-typen (sportssykkel). 

Honda NSR 125 er en populær motorsykkel, kjent for å ha en litt mer oppreist og behagelig sittestilling enn mange andre R-sykler, og den er relativt lettkjørt. NSR er kjent for å ha lang levetid og generelt sett god kvalitet. Den har en separat oljetank, og trenger derfor ikke 2-takts olje i bensinen. 

## JC20 (1988-1993)
Dette er den første generasjonen NSR 125 som ble produsert fra 1988 til 1993.

Det er ganske vanlig at JC20 blir forvekslet med en tidligere Honda 125cc modell, NS125 (og NS125F, en naken modell). En enkel måte å identifisere denne er at NS125 har én firkantet frontlykt, i motsetning til JC20 sine to runde frontlykter. 

Som en etterfølger av suksessen med nettopp denne NS125, utviklet Hondas italienske avdeling (Honda Italia Industriale S.P.A. i Roma) den første NSR-en. Det ble designet en ny type ramme, kjent som Alcast. Det er en todelt, støpt aluminiumsramme. Rammen, hjulene og bremsene ble produsert av italienske Grimeca. Motoren ble produsert av Gilardoni, og det ble brukt en Dell'Orto forgasser. Støtdemperene var av merke Marzochi og Pagani sto for instrumenter og lys-system. JC20 har 18" bakhjul og 17" framhjul.

Motoren har 54 mm boring, 54,5 mm slaglengde (124 cm³) og sekstrinns girkasse. 

## JC22 (1994-2004)
Andre generasjon NSR er ofte referert til som foxeye. Den ble produsert fra 1994 til 2001, men i og med at Honda hadde produsert opp et relativt stort lager, ble det solgt fabrikks-nye sykler fra forhandlere fram til rundt 2004.

Utseendemessig er det store forskjeller. Eksempelvis nye deksler/kåper, lykter, dempere (nå fra Showa foran) og andre hjul (begge 17", seks eiker i stedet for tre). 

Delene ble i hovedsak produsert i Japan, men satt sammen i Italia. Det europeiske markedet var målet for denne sykkelen.  

Rammen, også denne Alcast, har et annerledes design. Men motoren fra JC20 ble beholdt med kun noen få endringer. Det er små forskjeller i sylinder (utforming av sylinderporter), og det ble utviklet et nytt topplokk da dette var en svakhet på JC20. På sykler produsert fra 2000 og opp er det gjort noen små endringer, ramme, svingarm og bremser ble levert i en andre farger, og syklene fikk både nær- og fjernlys i begge frontlyktene i motsetning til en styrke i hver lykt som på tidligere modeller. 

## Norge
JC22 modellene som ble levert i Norge har en rekke plomberinger for å få effekten ned til 12kw (15hk) som er effektgrensen. Det finnes flere plomberingstyper på sykler ment for andre europeiske regioner enn Norge, med varierende krav til effekt og utslipp. Sykler levert i Norge har samme plomberinger som sykler levert for blant annet det tyske og franske markedet (områdekode B, områdekoden er det 8. tegnet i rammenummeret). En fulleffekt NSR 125 uten plomberinger har en oppgitt effekt til 26hk.
Kikis budservice

***Kikis budservice*** (originaltittel: 魔女の宅急便 *Majo no Takkyūbin*, engelsk: *Kiki's Delivery Service*) er en japansk anime fra 1989 i regi av Hayao Miyazaki fra Studio Ghibli. Filmen er basert på Eiko Kadonos første bok i serien ved samme navn. Filmen ble første gang utgitt i Japan 29. juli 1989, og hadde norsk premiere 14. desember 2007.

## Handling
Kiki, en 13-årig heks, følger tradisjonen med å tilbringe et år i en fremmed by for å bli en fullverdig heks, med kun sin flygende sopelime og sin svarte katt til selskap. I begynnelsen er det vanskelig for Kiki å tilpasse seg storbylivet, men etterhvert starter hun et budfirma med sin flygende sopelime. Hun må kjempe seg gjennom mye motgang. Det verste er når hun mister sin magi. Med hjelp fra nye venner finner hun sin magi igjen når den trengs som mest og lærer seg samtidig en viktig lekse om selvstendighet.

## Om filmen
Miyazaki besøkte Sverige på 1970-tallet for å forsøke å få animasjonsrettighetene til *[[Pippi]]* fra Astrid Lindgren, men mislyktes. Sverige gjorde dog et stort inntrykk på ham, især Stockholm og Visby. Miyazaki tok med seg mengder av fotografier derfra, som senere ble grunnlaget for den byen som Kiki bosetter seg i. Den er primært basert på Gamla stan i Stockholm og Visby, men også elementer fra Helsingborg, Paris, Napoli, Lisboa og San Francisco er med.

## Referanser


## Eksterne lenker
* 
* Kiki's Delivery Service på Nausicaa.net
John Wayne Gacy

**John Wayne Gacy** (født 17. mars 1942, død 10. mai 1994) var en amerikansk seriemorder, kjent som «The Killer Clown» («morderklovnen»).

Han ble dømt og senere henrettet for voldtekt og drap på 33 gutter og unge menn i tidsrommet fra 1972 til han ble arrestert i 1978. 27 av dem begravde han under gulvet i huset sitt, andre ble funnet i en elv i nærheten. Han ble beryktet som «The Killer Clown» fordi han arrangerte store fester for naboer og venner hvor han underholdt barna utkledd i klovnekostyme og -sminke. Han var også i *[[Guinness rekordbok]]* fordi han fikk den lengste straffen som noen gang var idømt for en seriemorder, med 21 ganger livstids fengsel og 12 dødsdommer.

## Referanser
Eirik Berentsen

**Eirik Berentsen** (født 14. juli 1977 i Bergen) er en norsk tidligere sprangrytter.

Berentsen har 8 individuelle Grand Prix-seire fra nasjonale stevner, og har også hevdet seg internasjonalt i sprangridning. Han representerte blant annet Sandnes og Jæren rideklubb i sin karriere. Berentsen er også president for Arctic Equestrian Games.

Berentsen var tidligere gift med Siv Gunhild Waldeland.

## Referanser
Westerborstel

**Westerborstel** er en kommune i kretsen Ditmarsken i den tyske delstaten Schleswig-Holstein. Westerborstel ligger i Eiderens amt og danner en sammenhengende bebyggelse med Tellingstedt. Ved utgangen av 2014 hadde Westerborstel anslagsvis 106 innbyggere, basert på folketellingen i 2011.

Westerborstel ble utskilt som egen kommune fra Tellingstedt i 1934. Følger man klokken fra nord, grenser kommunen til Schalkholz, Tellingstedt, Welmbüttel og Rederstall (med Bergelieth), sistnevnte en eksklave til Tellingstedt som ble utskilt som egen kommune i 1934 og innlemmet igjen i 1978.

## Referanser


## Eksterne lenker
*
Westerdeichstrich

**Westerdeichstrich** er en kommune i kretsen Ditmarsken i den tyske delstaten Schleswig-Holstein. Westerdeichstrich ligger i Büsum-Wesselburens amt, og grenser til Büsum i sør, Nordsjøen i vest, Hedwigenkoog i nord og Oesterdeichstrich i øst. Ved utgangen av 2013 hadde Westerdeichstrich anslagsvis 855 innbyggere, basert på folketellingen i 2011.

Kommunen består av de fire bebyggelsene Westerdeichstrich, Groven, Augustenhof og Stinteck. Westerdeichstrich ble første gang nevnt skriftlig i 1824. I 1934 ble Westerdeichstrich utskilt fra Büsum som en egen kommune. I dag lever innbyggerne i all hovedsak av jordbruk og turisme. Kommunen har flere gjestgiverier, serveringssteder og ferieboliger, en campingplass og et ridesenter. I 2013 hadde kommunen 23&nbsp;847 overnattingsdøgn.

Den mest kjente bygningen i kommunen er vindmøllen «Margaretha» fra 1845, som i dag tjener som restaurant. Vindmøllen er også avbildet i kommunevåpenet.

## Referanser


## Eksterne lenker
* 
* Turistinformasjon
BRIO

**BRIO** er et internasjonalt foretak innen treleker og annet leketøy, grunnlagt i Sverige i 1884 av kurvmaker Ivar Bengtsson (født 1860, død 1948). Navnet BRIO står for «Brødrene Ivarsson, Osby», og ble tatt i bruk da Ivar Bengtssons sønner overtok bedriften. Selskapet flyttet senere fra Osby til Malmö. I dag importerer og distribuerer BRIO leketøy, og egenproduksjonen er ikke lenger spesielt stor. Siden 2015 er selskapet eid av Ravensburger.

## BRIO i Norge

BRIOs norske avdeling ble etablert i 1963, og ligger på Sem i Tønsberg kommune. Det var ca. 50 ansatte i 2004. Omsetning (2003): 300 millioner NOK.

## Referanser


## Eksterne lenker
*
Windbergen

**Windbergen** er en kommune i kretsen Ditmarsken i Schleswig-Holstein, Tyskland. Windbergen hører under Midtre Ditmarskens amt, og var en del av Meldorflands amt før 1. januar 2008. Kommunen grenser til byen Meldorf.

## Referanser


## Eksterne lenker
* 
*  Privat nettsted med informasjon om Windbergen
Wiemerstedt

**Wiemerstedt** er en kommune i kretsen Ditmarsken i Schleswig-Holstein, Tyskland. Wiemerstedt hører under Eiderens amt, og var en del av Hennstedts amt før 1. januar 2008. Kommunen ligger 10 km nord for Heide, 3 km øst for Hennstedt, og 6 km sør for elven Eider.

## Referanser


## Eksterne lenker
*
Mikko Lindström

**Mikko Viljami Lindström** (født 12. august 1976) er en finsk gitarist som for tiden spiller i rockebandet HIM.

## Referanser
Leslie Feist

**Leslie Feist** (født 13. februar 1976 i Amherst, Nova Scotia, Canada) er en kanadisk sanger og låtskriver som opptrer som soloartist under navnet **Feist**. Hun var tidligere medlem av bandene Broken Social Scene og By Divine Right, og har samarbeidet med flere andre artister &ndash; blant andre Kings of Convenience.

## Diskografi
### Soloalbum
* 1999: *[[Monarch (Lay Your Jewelled Head Down)]]*
* 2004: *[[Let It Die]]*
* 2006: *[[Open Season (Feist album)|Open Season]]*
* 2007: *[[The Reminder]]*
* 2011: *[[Metals]]*

### Broken Social Scene
* 2000: *[[Feel Good Lost]]*
* 2002: *[[You Forgot It in People]]*
* 2004: *[[Bee Hives]]*
* 2005: *[[Broken Social Scene (album)|Broken Social Scene]]*

### By Divine Right
* 1999: *[[Bless This Mess]]*

### Andre samarbeidsprosjekter
* 2003: *[[Motor Motel Love Songs]]* med Jason Collett
* 2004: *[[Folkloric Feel]]* med Apostle of Hustle
* 2004: *[[Riot on an Empty Street]]* med Kings of Convenience
* 2006: *[[Navy Brown Blues]]* med Mocky
* 2007: *[[The Ish]]* med Teki Latex
* 2021: *[[Peace or Love]]* med Kings of Convenience

## Referanser


## Eksterne lenker
* 
* 
* 
*
NORLOM

**NORLOM** er en standard for å beskrive elektroniske læringsressurser. Den er en norsk tilpasning av standarden Learning object metadata (LOM)
Standarden forenkler deling og gjenfinning av digitale læringsressurser, og informasjonen lagres som regel i XML.

## Eksterne lenker
* Senter for IKT i utdanningen sin informasjon om NORLOM
All You Need Is Love

**«All You Need Is Love»** er en sang skrevet av John Lennon i samarbeid med Paul McCartney og kreditert til Lennon/McCartney. Den ble gitt ut på singel i 1967 sammen med «Baby, You're a Rich Man». Senere har den blitt utgitt som siste sangen på albumet *[[Magical Mystery Tour]]*, det også fra 1967. Det har blitt laget flere coverversjoner av denne sangen i ettertid, blant annet i filmen *[[Love Actually]]*.

## Referanser
Barabinsk

**Barabinsk** (russisk: Барабинск) er en by i Novosibirsk oblast i Russland. Barabinsk ligger ved den transsibirske jernbanen, rundt 290&nbsp;km vest for Novosibirsk. Innbyggertall: 32&nbsp;200 (est. 2004), 32&nbsp;501 (folketelling 2002). 

Barabinsk ligger på, og er oppkalt etter, den 117&nbsp;000&nbsp;km² store barabinske steppe mellom elvene Irtysj og Ob. Byen ble grunnlagt i 1893 i forbindelse med byggingen av den transsibirske jernbanen. Bystatus ble innvilget i 1917.

Byens viktigste økonomiske sektorer er produksjon av byggematerialer, samt metall- og jordbruksindustri.

## Naturgitte forhold
### Klima



## Eksterne lenker
* Nettsted for Barabinsk (russisk)
* Barabinsk på MojGorod.ru (russisk)
UPS

**UPS** kan vise til:

* United Parcel Service
* Uninterruptible power supply
* Universal Polar Stereographic
UNITA

**UNITA** eller **União Nacional para a Independência Total de Angola** er et politisk parti og en tidligere opprørsgruppe i Angola. 

UNITA ble grunnlagt i 1966 som en gruppe som kjempet mot Portugals koloniherredømme i landet og ble ledet av Jonas Savimbi. Kampen for selvstendighet ble ført sammen med andre organisasjoner, først og fremst Movimento Popular de Libertação de Angola (MPLA) og Frente Nacional de Libertação de Angola (FNLA). 

Etter Angolas uavhengighet i 1975 fortsatte UNITA kampen mot landets nye makthavere i MPLA og en borgerkrig utviklet seg. Borgerkrigen varte til 2002, da UNITAs leder Jonas Savimbi døde. Borgerkrigen var en av den kalde krigens stedfortrederkonflikter. Det antikommunistiske UNITA fikk støtte av USA og Sør-Afrika i kampen mot det marxist-leninistiske MPLA, som hadde støtte fra Sovjetunionen og Cuba. UNITA ble presset tilbake til områdene i det sørøstlige Angola, der organisasjonen etablerte hovedkvarter i Jamba og søkte støtte fra ovimbundufolket. Inntekter skaffet UNITA seg gjennom gruvedrift etter rådiamanter. Gruppen fortsatte sin kamp mot myndighetene i Angola også etter den kalde krigens slutt og avholdelse av valg i landet. 

Som følge av fredsforhandlinger ble UNITA i 1998 anerkjent som et lovlig politisk parti. 

Partiet deltok i valget i 1992, der Jonas Savimbi fikk 40 % av stemmene og tapte for MPLAs José Eduardo dos Santos med 49,6 % i presidentvalget og der UNITA fikk 34,1 % og 70 av 220 seter i nasjonalforsamlingen. UNITA aksepterte ikke nederlaget og det kom anklager om valgfusk. 

Etter at Savimbi døde forlot UNITA den voldelige kampen helt og omdannet seg til et politisk parti. Lederskapet ble i 2003 overtatt av Isaías Samakuva. 

UNITA deltok i det frie valget i 2008, vant 10,4 % av stemmene og 16 seter i nasjonalforsamlingen. Det er det største opposisjonspartiet i Angola. Ved valget i 2012 fikk UNITA 18 % av stemmene.

## Referanser


## Eksterne lenker
*
Candide

***Candide*** (fransk *Candide ou l'Optimisme*) er en roman fra 1759 av den franske forfatteren Voltaire (1694–1778).

Romanen er et satirisk svar på den samtidige filosofen Leibniz' tese at menneskene lever «i den beste av alle mulige verdener» («*dans le meilleur des mondes possibles*»). Leibniz' ideer blir representert av huslæreren *Doktor Pangloss* (betyr om lag 'allviter'), som underviser en ung mann, hovedpersonen *Candide,* på et gods i Westfalen. I den første halvdelen av boken gjendrives Leibniz ved at Candide får sin optimistiske livsholdning utsatt for flere ulike grufulle hendelser: mord, inkvisisjon, kannibalisme, syfilis og jordskjelv. Voltaire skrev romanen med blant annet jordskjelvet i Lisboa 1. november 1755 som bakteppe.

Sammen med, og delvis på leting etter, sin elskede *Cunégonde* reiser Candide gjennom Europa og Sør-Amerika; i Surinam møter Candide den «lærde pessimisten» *Martin*, som i utgangspunktet mener at «Gud har overgitt jorden og menneskene Satan i vold». Martins pessimisme balanseres av at han også målbærer en pragmatisk filosofi som gjør ham til forfatterens talsperson, han mener at «arbeid, ikke filosofi, er det eneste middel mot en uutholdelig verden».

Ved romanens slutt kjøper Candide og Cunégonde en liten gård for hans siste penger. På gården bor de sammen med Pangloss og Martin, som fremdeles representerer hvert sitt syn. Voltaires sluttpoeng er at man må «dyrke den hagen vi har».

## Candide på norsk
* *[[s:Candide|Candide]]* / på norsk ved Charles Kent. Aschehoug, 1930. Tekst fritt tilgjengelig på Wikikilden.
* *Candide* / oversatt av Herbrand Lavik ; Tegningene og akvarellene av Per Schwab. Bergen : Grieg, 1945
* *Candide eller Optimismen* / oversatt  av Paul Gauguin ; Med tegninger av Chrix Dahl. Trondheim : Brun, 1946
** *Candide* / Voltaire, oversatt av Paul Gauguin. *Utvalgte tekster* / Rousseau. Gyldendal, 1975. XXIV, 240 s. (Mesterverk fra verdenslitteraturen). ISBN 82-05-05650-1
** *Candide, eller Optimismen*. Gyldendal, 2000. (Gyldendal klassiker). ISBN 82-05-27025-2

## Referanser


## Eksterne lenker
*
Dinkel

:*For kornarten Triticum spelta, se [[Spelt]].*
**Dinkel** er en elv i Tyskland og Nederland og en av sideelvene til Vechte fra venstre. Elven har en lengde på 93 kilometer, hvorav 47 kilometer av den ligger i Tyskland. Dinkel har sitt utspring i Nordrhein-Westfalen i Tyskland mellom Ahaus og Coesfeld. 

Dinkel renner nordover til Gronau og krysser grensen til Nederland og Overijssel hvor den renner gjennom Denekamp. Dinkel krysser så grensen til Tyskland igjen til Niedersachsen før den munner ut i Vechte ved Neuenhaus.
Victoria Land

**Victoria Land** er et landområde på det antarktiske kontinent beliggende vest for Rosshavet og øst for George V Land. Det ble oppdaget av James Clark Ross i januar 1841 og navngitt etter dronning Victoria av Storbritannia. En annen oppdager som utforsket Victoria Land er Douglas Mawson.

## Referanser
World Mission Prayer League

**The World Mission Prayer League** er en amerikansk-luthersk misjonsorganisasjon som driver arbeid i 16 land. Mesteparten av misjonsfeltene er konsentrert om Asia, men organisasjonen  har også engasjement i Afrika, Europa og Latin-Amerika. I tillegg drives indremisjonsarbeid i USA og Canada.

The World Mission Prayer League begynte sitt arbeid i Asia i 1891 som Den amerikanske Santalmisjonen. De første misjonærene ble sendt til India i 1904 – og organisasjonen opprettholder fortsatt misjonsvirksomhet blant santalene i Bangladesh og i nåværende Bihar. Misjonsarbeidet i det sydlige området av den tidligere delstaten, Jharkhand, opprettholdes av skandinavisk santalmisjon (Normisjon og Danmission).

## Eksterne lenker
* The World Mission Prayer League
* Om organisasjonens historie knyttet til den skandinaviske santalmisjon
Lemstova

**Lemstova** – innen vestlandsk byggeskikk særlig utbredt på 1800-tallet. Bolighus bygd opp av to laftekasser av normert lik størrelse og med et skot imellom. Skotet ble brukt til kjøkken og arbeidsværelse på kalde dager, mens den ene laftekassen var hverdagsstue og den andre finstue som kun ble oppvarmet i anledninger. Hele konstruksjonen har en ytterhud i form av plank. Da man gikk over fra røykovnen til pipe kunne man ha lem i overetasjen. Lemmen eller loftet ble brukt som soveværelser, og ga isolerende effekt til etasjen under.

## Kilder
*Norsk Arkitekturhistorie
Lopé nasjonalpark

**Lopé nasjonalpark** er en nasjonalpark i det sentralafrikanske landet Gabon.

Området omfatter 4910 km², og ble første gang fredet som *viltreservat* i 1946. Det ble oppgradert til nasjonalpark i 2002, og ble landets første verdensarvområde i 2007. Landskapstypen er tropisk regnskog og savanne.  

Verdensarvområdet omfatter både naturverdier og kulturhistorie. Naturverdiene ligger blant annet i at området avspeiler klimaendringer og geologiske prosesser i landskapsformingen, uberørt av tyngre menneskelige inngrep. 

Området har mange kulturhistoriske verneinteresser, blant annet spor av tidligere bosettingsformer, 1 800 funn av bergkunst, spor etter jernproduksjon og andre spor etter bantuenes og andre folkgruppers store migrasjoner over det afrikanske kontinentet. 

## Eksterne lenker
* 
* wcs.org: ''faktaark''
Bjugnfjorden

**Bjugnfjorden** er en kort og vid fjord i Bjugn, på utsiden av Fosenhalvøya. Fra fjordbotnen i Botngård til munningen mellom Nes og Uthaug (i Ørland) er det ca. 14 kilometer. Utenfor ligger Kjeungskjær fyr.

Øya *Bjugnholmen* er ikke lenger bebodd. På sørsiden av fjorden ligger grendene *Døsvik,* *Ervika*, *Tinbod* og *Klakken*; på nordsiden *Mebostad*, museet Mølnargården, *Brandvika* og *Tønnøl*.

Bjugnfjorden er kjent for et godt sildefiske, og Bjugn kirke ble reist i *Tinbod* for å betjene fiskerbefolkningen. 

## Referanser
Tverrstripet muskulatur

**Tverrstripet muskulatur** er viljestyrt, dvs at vi selv bevisst kan styre dens bevegelser. Navnet «tverrstripet» kommer av at i den viljestyrte muskulaturen er aktin og myosin ordnet i et regelmessig mønster, slik at den enkelte muskelcelle ser tverrstripet ut med vekselvis lyse og mørke striper på tvers.
Pugilist

**Pugilist** (fra latin *pugnus* for neve og *pugil* for en bokser) er et begrep som brukes for en person som bedriver *pugilisme*, (boksing), og oftest brukt for profesjonelle boksere. Begrepet kan referere til flere ting:

### Bokseklubber
* Bokseklubben Pugilist, bokseklubb i Oslo.
* Bokseklubben Pugilist (Fredrikshavn), bokseklubb i Fredrikshavn, Danmark.
* The Seattle Pugilist Club

### Annet
* Operation Pugilist, en militær operasjon gjennomført av de allierte i Tunisia under den andre verdenskrig.
Det er makt i de foldede hender (album)

***Det er makt i de foldede hender*** er et musikkalbum som Sigvart Dagsland ga ut i 1995. Albumet kom ut på Kirkelig Kulturverksted med benevnelsen FXCD 157 og inneholder tolv salmer. 

## Sporliste
#«Det er makt i de foldede hender» 4:08
#«Ingen vinner frem til den evige ro» 5:06
#«Navnet Jesus blekner aldri» 4:19
#«Lov Jesu namn og herredom» 2:52
#«Jeg er i Herrens hender» 3:36 av Erling Tobiassen
#«Lær meg å kjenne dine veie» 4:14 av Jakob Paulli
#«Så ta da mine hender» 2:50 av Julie von Hausmann oversatt av Peter Waage
#«Den signede dag med fryd vi ser» 4:10 av Grundtvig
#«Deg være ære» 2:54 av Edmund L. Budry, oversatt av Arne Fjelberg
#«Velt alle dine veie» 7:07 av Paul Gerhardt, oversatt av Landstad
#«Deilig er jorden» 4:04 
#«Bred dina vida vingar» 5:26

## Kilder
* 

## Eksterne lenker
*
Fredrik Lismoen

**Fredrik Berg Lismoen** (født 13. januar 1990) er en norsk tidligere ishockeyspiller fra Oslo. 

Han har Furuset som moderklubb. I 2005 flyttet han til Sverige for å spille ishockey for Leksands juniorlag. Han har representert både U16-, U18- og U20-landslaget i ishockey. Ifølge A-landslagssjefen var han også blant de aktuelle kandidatene til å få en plass i troppen til A-VM i ishockey 2008 i Canada. Lismoen spilte fra 2008–9-sesongen igjen i Norge for Vålerengas annetlag.

## Referanser


## Eksterne lenker
*
Trau (båt)

**Trau** er en versjon av den norske prammen som fikk sitt kallenavn da den ble brukt som slepejolle for lystseilere på Skagerrak.

Omkring århundreskiftet inn i 1900-tallet hadde organisert regattaseiling ledet til et eksklusivt miljø for de velstående som var opptatt med seiling. Kappestrid med seil hadde først foregått med mindre bruksbåter, men de ble erstattet med kostbare og mer avanserte seilbåter som gav status for eieren, de såkalte lystbåtene.

Disse nye båtene hadde bruk for lettbåter som kunne slepes ved behov, og den stødige prammen var et godt valg med sin størrelse og vekt i forhold til andre større og tyngre lettbåter. På grunn av utseendet ble denne versjonen kalt «trau». Som en typisk pram var denne båten uten kjøl.

## Referanser


## Litteratur
* Gøthe Gøthesen: *Norske båter bind 1- Skagerak-kysten* 1977 ISBN 82-504-0239-1
Va-eka

**Va-eka** var en båt fra Kråkerøy på Østfold som tilhørte båttypen eike. Østfoldingene adopterte ordet «eke» som også var brukt i svensk språk om mindre flatbunnede båter, for sine egen flatbunnede båter med hadde skråstilte tverrspeil akterut og forut.

Va-eka manglet kjøl, men hadde et bunnbord mellom bordgangene som utgjorde det lange og slanke skroget med seks spanter fra den store akterspeilet som var sterkt skråstilt, til det mindre forspeilet som var så smalt at det nesten utgjorde sluttstykket på forstavnen.

Et eksemplar er bevart hos Borgarsyssel Museum i Sarpsborg.

## Litteratur
* Arne Emil Christensen: *Norske båter bind VI- Gamle norske trebåter- Bevaring og vedlikehold* 1992 ISBN 82-504-1947-2
Knut Arild Flatner

**Knut Arild Flatner** (født 27. august 1973) er en norsk danser, pedagog og koreograf innen jazzdansfeltet. Han er utdannet ved Statens balletthøgskole. Han har danset i Oslo Danse Ensemble siden 1997 og har i tillegg medvirket i diverse musikaler i Norge og i Europa. I 2001 stiftet han Subjazz i samarbeid med Karl-Erik Nedregaard. 2011 ble Knut Arild Flatner ansatt som førsteamanuensis i jazzdans på Kunsthøgskolen i Oslo.

## Referanser
Karl-Erik Nedregaard

**Karl-Erik Nedregaard** (født 1973 i Bømlo) er en norsk koreograf, pedagog og danser. Han er førsteamanuensis ved Norges Dansehøyskole, Høyskolen Kristiania og ved Kunsthøgskolen i Oslo. Han er utdannet fra Statens balletthøgskole (1996) og har studert jazzdans i Los Angeles, New York og Stockholm.

Han debuterte i musikalen *[[A Chorus Line]]* i Oslo i 1996. Året etter begynte han som danser i Oslo Danse Ensemble. Her virket han fram til 2014 og deltok i ti helaftens produksjoner og fire turneer for Riksteateret. Sammen med Knut Arild Flatner koreograferte han seks bestillingsverk for ensemblet.

Han utgjør sammen med Knut Arild Flatner koreografduoen *Subjazz*, som siden 2001 har vært en stiftelse. Subjazz omtales som pionerer i utviklingen av samtidsjazz som dansesjanger. Fuoen har bak seg flere helaftens produksjoner, blant annet *Bloom*, som var på turné med Riksteatret i 2011. 

Flatner og Nedregaard har vært koreografer i TV Norges programmer *[[Dansefeber]]* og *[[So You Think You Can Dance Scandinavia]]*. 

## Referanser




## Eksterne lenker
* Karl-Erik Nedregaard hos Sceneweb
Kragerøpram

**Kragerøpram** er en av de mange lokale varianter av båttypen pram i Norge. Den er gitt navn etter stedet den ble utviklet som en egen type av den lokale båtbyggertradisjonen. Det er bevart en kragerøpram bygget i Valberg ved Kragerø museum, Kragerø.

Av utseende ligner kragerøprammen på holmsbuprammen, men med mindre spring på skroget og langt flere tofter tross samme størrelse. Den hadde to par tolleganger for et par roere. Mens holmsbuprammen bare kan ha to tofter, er det opptil fire tofter på kragerøprammen. Det gjør at denne prammen kunne ha med seg flere passasjerer. Den er lang og slank, men ikke så meget som den mer berømte slektningen fra Buskerud.

## Litteratur
* Arne Emil Christensen: *Norske båter bind VI: Gamle norske trebåter- Bevaring og vedlikehold* 1992 ISBN 82-504-1947-2
Elias Corneliussen

**Elias Corneliussen** (1881–1951) var en norsk kontreadmiral og forsvarssjef fra januar 1946 til 30. april 1946.

## Liv og virke
Under andre verdenskrig var han sjef for den Kongelige Norske Marine i London. Den 13. mai 1945 kom han tilbake til Oslo om bord på den britiske krysseren HMS «Devonshire». Om bord var også kronprins Olav. Kronprins Olav skulle egentlig ha blitt overført til KNM «Arendal» ved passering av Horten, men på grunn av fare for angrep fra gjenværende tyskere ble det bestemt at kronprinsen skulle forbli om bord på HMS «Devonshire».

Corneliussen var også innvalgt i bystyret og formannskapet i Horten i flere år.

Elias Corneliussen var sønn av skolemannen Andreas Martin Corneliussen (1852–1916) og Clara Thinn (1856–1936). Hans oldefar på farssiden var stortingsrepresentant Anders Corneliussen. Corneliussen ble gift med Dagny H. Ree i 1908.

## Karriere
* 1902 offiser
* 1914 kaptein
* 1928–1931 adjutant for kong Haakon VII
* 1934 kommandørkaptein
* 1937 kommandør og sjef for admiralstaben
* 1941 kontreadmiral og sjef for Marinen
* 1945–1946 sjef for Sjøforsvaret
* 1. januar 1946–30. april 1946 sjef for Forsvarets overkommando og fungerende forsvarssjef

## Utmerkelser
 
Corneliussen var kommandør med stjerne av St. Olavs Orden, kommandørridder av den britiske Order of the Bath, kommandør av den amerikanske Legion of Merit og den franske Æreslegionen, offiser av den belgiske Kroneordenen og den nederlandske Oranje-Nassau-ordenen, 4. klasse (etter 1984, *løytnant*) av den britiske Victoriaordenen, ridder av 1. klasse av den svenske Sverdordenen, ridder av den danske Dannebrogordenen og han mottok Kong Haakon VIIs jubileums-medalje (1930) og Haakon VIIs 70-årsmedalje.

## Referanser